Hoe is dit moontlik? Hulle lyk dan almal presies dieselfde. Dis asof die tyd die afgelope 12 jaar vir die vier sterre van Will & Grace stilgestaan het – hulle het skaars ouer geword.
Maar noudat die program in Suid-Afrika te sien is, word dit ál duideliker daar was niks om oor bekommerd te wees nie.
“Die versoek het heeltemal uit die bloute gekom,” sê Eric (55). “Sedert die program in 2006 geëindig het, was ons nog nie weer almal saam in ’n vertrek nie. Ons het elkeen met ons lewe aangegaan en ander werk gedoen. Max het gesê hy wil ’n rolprent vir Hillary maak. Sy presiese woorde was: ‘Ons moet die monster (Trump) keer.’ Binne 40 minute het ons almal ja gesê.”
Die video het soos ’n veldbrand op die internet versprei. “Dit het meer as 7,5 miljoen kykslae gekry, wat ons gewys het mense wil wel nog van die viertal hoor,” sê Debra (49).
Die akteurs sê toe hulle die eerste dag van verfilming op die stel opdaag, het dit gevoel of hulle aangaan presies waar hulle opgehou het.
Hoewel dit koel was dat hulle woonstelmaats was en mekaar bygestaan het terwyl albei na liefde gesoek het, is dit terselfdertyd ’n bietjie tragies noudat hulle, ’n dekade later, diep in hul 40’s is. Maar vir die program is dit komediegoud.
Televisiebase het in 1998 ’n groot kans gewaag toe hulle dié program met sy openlik gay karakters bekendstel. Destyds is Ellen DeGeneres se sitkom, Ellen, van die lug gehaal nadat sy haar kassie-karakter gebruik het om bekend te maak sy is lesbies.
Tussendeur is sy van haar man, Daniel Zelman, geskei en het sy by die lewe as ’n enkelma vir hul seun, Roman (14), aangepas.
Hy is die jongste van die groep, maar sy karakter se uitrustings het hom ouer laat lyk as wat hy is. Al speel hy in die reeks ’n karakter wat trots gay is, het Sean (48) in die regte lewe eers vier jaar nadat Will & Grace geëindig het die moed bymekaargeskraap om uit die kas te klim.